
Lūdzu iekļaut Teritorijas attīstības komitejas sēdē


Lēmuma projekts

Par Limbažu novada pašvaldības domes saistošo noteikumu „Par pieslēgšanos centralizētajai ūdensapgādes un kanalizācijas sistēmai Limbažu novadā” nodošanu sabiedrības viedokļa noskaidrošanai
Ziņo Artis Ārgalis

Limbažu novada pašvaldībā (turpmāk – Pašvaldība) ir sagatavots saistošo noteikumu projekts “Par pieslēgšanos centralizētajai ūdensapgādes un kanalizācijas sistēmai Limbažu novadā” (turpmāk – Saistošie noteikumi).
Saistošo noteikumu mērķis ir noteikt vienotu kārtību centralizēto ūdensapgādes un kanalizācijas maģistrālo tīklu izbūves nepieciešamības izvērtēšanai un izbūves prioritāšu noteikšanai, kā arī kārtību nekustamo īpašumu pieslēgšanai centralizētajai ūdensapgādes un kanalizācijas sistēmai.
Saistošo noteikumu projekts paredz aizstāt pašreiz spēkā esošo Pašvaldības regulējumu par līdzfinansējuma piešķiršanu dzīvojamo māju pieslēgšanai centralizētajai kanalizācijas sistēmai, vienlaikus nosakot plašāku un vienotu kārtību centralizētās ūdensapgādes un kanalizācijas infrastruktūras attīstības plānošanai un pieslēgumu izbūvei Limbažu novadā.
[bookmark: _Hlk235104655]Pamatojoties uz Pašvaldību likuma 44. panta otro daļu un 46. panta trešo daļu atklāti balsojot: PAR –__________________, PRET – _________________, ATTURAS – ________________, komiteja NOLEMJ:

1. Nodot Pašvaldības domes saistošos noteikumus “Par pieslēgšanos centralizētajai ūdensapgādes un kanalizācijas sistēmai Limbažu novadā” sabiedrības viedokļa noskaidrošanai (projekts pielikumā).
2. Uzdot Pašvaldības Centrālās pārvaldes Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - četras nedēļas no saistošo noteikumu publicēšanas dienas Pašvaldības oficiālajā tīmekļvietnē.
3. Pašvaldības Centrālās pārvaldes Juridiskajai nodaļai, pēc viedokļu saņemšanas, tos apkopot un atspoguļot saistošo noteikumu projekta paskaidrojuma rakstā.
4. Uzdot Pašvaldības Centrālās pārvaldes Juridiskajai nodaļai, pēc sabiedrības viedokļa noskaidrošanas un apkopošanas, atkārtoti vērsties Teritorijas attīstības komitejā saistošo noteikumu apstiprināšanai. 
5. Pieņemt zināšanai Pašvaldības domes saistošo noteikumu “Par pieslēgšanos centralizētajai ūdensapgādes un kanalizācijas sistēmai Limbažu novadā” paskaidrojuma rakstu (pielikumā).
6. Atbildīgo par lēmuma izpildi noteikt Pašvaldības Centrālās pārvaldes Juridiskās nodaļas vadītāju.
7. Kontroli par lēmuma izpildi uzdot Pašvaldības izpilddirektoram.




Lēmumu nosūtīt: 
1. Sabiedrisko attiecību nodaļai,
2. Juridiskajai nodaļai

